text: ঘুষ ছাড়া কোনো হাসপাতালকেই রেজিস্ট্রেশন দেওয়া হয় না: জাফরুল্লাহ – Odhikar BD
  অধিকার ডেস্ক:: স্বাস্থ্য মন্ত্রণালয়ের বিভিন্ন অনিয়মের বিষয়ে গণস্বাস্থ্য কেন্দ্রের ট্রাস্টি ডা. জাফরুল্লাহ চৌধুরী বলেছেন, হাসপাতালের রেজিস্ট্রেশনের জন্য যেসব নীতিমালা আছে তা অযৌক্তিক। এগুলো পালন করতে গেলে শতকরা ৮০ভাগ হাসপাতাল রেজিস্ট্রেশন পাবে না।
  গণস্বাস্থ্য সমাজভিত্তিক মেডিকেল কলেজের উপাধ্যক্ষ ও গণস্বাস্থ্য কেন্দ্রের জিআর কভিড-১৯ র‌্যাপিড ডট ব্লট কিট প্রকল্পের সমন্বয়কারী ডা. মুহিব উল্লাহ খোন্দকার বলেন, হাসপাতালের লাইসেন্স নাই। তবে হাসপাতালের রেজিস্ট্রেশনের জন্য টাকা জমা দিয়ে আবেদন করা হয়েছে স্বাস্থ্য অধিদপ্তরের। হাসপাতালের রেজিস্ট্রেশনের জন্য পরিবেশের ছাড়পত্র লাগে। এই ছাড়পত্রের জন্য যোগাযোগ করা হলে বলা হয়, বিল্ডিং ভেঙে নতুন ভবন করতে হবে। না হলে পরিবেশগত ছাড়পত্র দেওয়া যাবে না। ফায়ার সার্ভিসের সার্টিফিকেটের জন্য গেলে বলা হয় রাজউকের অনুমোদনের কপি লাগবে। কিন্তু হাসপাতাল তো অনেক আগেই করা হয়েছে। তখন তো এসব নীতিমালা ছিল না।
  'হাসপাতাল রেজিস্ট্রেশনের কি এমন নীতিমালা আছে যে যা পূরণ করা সম্ভব নয়' সে বিষয়ে জানতে চাইলে বিএনপির ভাইস চেয়ারম্যান ডা. এ জেড এম জাহিদ হোসেন বলেন, আগে হাসপাতালের লাইসেন্স ফি ছিল ৫ হাজার টাকা। হঠাৎ করে তা বাড়িয়ে করা হয়েছে ৫০ হাজার টাকা। এটা তো হতে পারে না। একবারে এতো বেশি রেজিস্ট্রেশন ফি বাড়ানো কতোটা যৌক্তিক। শেষ পর্যন্ত তো হাসপাতালে ভর্তি হওয়া রোগীর কাছ থেকেই অর্থ আদায় করতে হয়। এছাড়া বিহাইন্ড দা টেবিল, আন্ডার দা টেবিলের কিছু বিষয় তো রয়েছেই।